PM मोदी के सम्मान पर राहुल ने ली 'चुटकी', तो फिलिप कोटलर ने प्रधानमंत्री को अवॉर्ड देने की बताई असली वजह...  
PM मोदी को मिले सम्मान पर राहुल ने उठाए थे सवाल
पीएम को फिलिप कोटलर अवॉर्ड से किया गया था सम्मानित
फिलिप कोटलर ने मोदी को अवॉर्ड के लिए चुनने की बताई वजह
I congratulate PM @narendramodi for being conferred the first ever Philip Kotler Presidential Award. He has been selected for his outstanding leadership & selfless service towards India, combined with his tireless energy. (1/2)
 
राहुल द्वारा आलोचना किए जाने के बीच उभरे विवाद के बाद नॉर्थवेस्टर्न यूनिवर्सिटी के केलॉग स्कूल ऑफ मैनेजमेंट में इंटरनेशनल मार्केटिंग के प्रोफेसर ने ट्वीट कर मोदी को बधाई दी. फिलिप ने कहा, 'मैं प्रधानमंत्री नरेंद्र मोदी को फिलिप कोटलर प्रेसिडेंशियल अवॉर्ड से सम्मानित होने पर बधाई देता हूं. उन्हें अथक ऊर्जा के साथ भारत का उत्कृष्ट नेतृत्व करने और निस्वार्थ सेवा करने के लिए इस अवॉर्ड के लिए चुना गया है.' उन्होंने कहा कि मोदी के प्रयासों से भारत में असाधारण आर्थिक, सामाजिक और तकनीकी विकास हुआ है.
 
I want to congratulate our PM, on winning the world famous “Kotler Presidential Award”!
In fact it's so famous it has no jury, has never been given out before & is backed by an unheard of Aligarh company.
Event Partners: Patanjali & Republic TV :)https://t.co/449Vk9Ybmz
 
इससे पहले राहुल गांधी ने ट्वीट कर कहा था, 'मैं हमारे प्रधानमंत्री को विश्व प्रसिद्ध 'कोटलर प्रेसिडेंशिल अवॉर्ड' जीतने की बधाई देता हूं.' उन्होंने एक मीडिया रिपोर्ट को टैग करते हुए कहा था, 'वास्तव में यह इतना प्रसिद्ध है कि इसमें कोई जूरी नहीं है और पहले कभी किसी को नहीं दिया गया और इसको एक अनसुनी अलीगढ़ कंपनी का सहयोग हासिल है. इवेंट साझीदार पतंजलि और रिपब्लिक टीवी हैं.' 
 
Rich !!! Coming from a person whose illustrious family decided to confer the ‘Bharat Ratna' on themselves. https://t.co/ipzyRrXNiX
 
इसके बाद कपड़ा मंत्री स्मृति ईरानी ने कांग्रेस अध्यक्ष राहुल गांधी को आड़े हाथ लिया था. स्मृति ईरानी ने पलटवार करते हुए कहा था कि कांग्रेस प्रमुख का 'परिवार' दूसरों से पुरस्कृत होने के बजाय 'खुद को ही' देश का सर्वोच्च असैन्य सम्मान 'भारत रत्न' प्रदान करता रहा.